Pasiphae (Mond) - Alemannische Wikipedia

# Pasiphae (Mond)

### Us der alemannische Wikipedia, der freie Dialäkt-Enzyklopedy

| Der Artikel beschäftigt sich mitem Mond Pasiphae vum Planet Jupiter, anderi Bedütige vu dem Begriff findener under Pasiphae

Pasiphae
Entdeckig
Entdecker | P. J. Melotte
Datum vu de Entdeckig | 27. Jänner 1908
Date vum Orbit
Middlerer Bahnradius | 23.624.000 km
Bahnexzentrizität | 0,4090
Umlaufzitt | 743,63 Däg
Inklination | 151,431°
Natürlicher Satellit vum | Jupiter
Physikalischi Date
Middlerer Durmesser | ~60 km
Oberflächi | ~10.000 km2
Masse | ~3×1017 kg
Dichti | 2,6 (?) g/cm3
Gravitation an de Oberflächi | ~0,022 m/s2
Fluchtgschwindigkait | ~40 m/s
Siderischi Rotation | ubechannt
Naigig vu de Rotationsax | ubechannt
Albedo | 0,04
schinbari Helligkait | 17,0m
Oberflächetemperatur | 171 K (-102°)
Atmosphärischer Druck | chai Atmosphäri

| Dialäkt: nördl. Markgräflerisch

Pasiphae (au Pasiphaë oder Jupitermond VIII) isch ain vu de ussser Chlaimonde vum Planet Jupiter.

## [ändere] Entdeckig

Pasiphae isch am 27. Jänner 1908 vum Astronom Philibert Jacques Melotte entdeckt worre. Si isch erstmols uf photographische Platte gfunde worre, wo in de Naacht vum 28. Februar 1908 am Royal Greenwich Observatorium (England) beleechtet worre sin. D'Undersuechig vu andere Platte het zaigt, dass des Objekt beraits am 27. Jänner ufgnu worre gsi sich. Wil zuenächst nit chlar gsi isch, ob es sich um ä Asteroid oder Mond ghandelet het, het's die vorläufig Bezaichnig 1908 CJ erghalde. Am 10. April het schließlich d'Entdeckig vume achte Mond bim Jupiter bestätigt werre chänne.

Benennt worre isch der Mond nooch Pasiphae, de Gatti vum Minos un Mueder vum Minotauros us de grichische Mythologi. Ihr offizielle Namme het si erst 1975 erhalde, vorher isch si als Jupitermond VIII bezaichnet worre.

## [ändere] Bahndate

Pasiphae umchraist de Jupiter ime middlere Abstand vu 23.624.000 km in 743 Däg, 15 Stund un 7 Minute. D'Bahn wiist ä starchi Exzentrizität vu 0,4090 uf. Mit ere Naigig vu 151,431° isch d'Bahn retrograd, d.h., der Mond beweggt sich entgege vu de Rotationsrichtig vum Jupiter um de Planet.

Pasiphae isch die Nammenspatroni vu ere Gruppe vu Jupitermonde, wo sich uf ähnliche Bahne bewege. D'Pasiphae-Gruppe het 2005 drizehn bechannti Mitglider gha, wobi Pasiphae s'größt isch.

## [ändere] Physikalischi Date

Pasiphae besitzt ä middlere Durmesser vu etwa 60 km. Ihri Dichte wird under de Anahm vum ä Ufbau us silikatischem Gstai uf 2,6 g/cm3 gschätzt. Pasiphae wiist ä sehr dunkli Oberfläche mit ere Albedo vu 0,04 uf, d.h., bloß 4 % vum igstrahlte Sunneleecht werre reflekteert. Ihri schinbar Helligkait betrait 17,0m. Die mittlere Temperatur an ihrer Oberfläche beträgt -102° Celsius.

## [ändere] Weblinks

- Monthly Notices of the Royal Astronomical Society, Vol. 68, p.373 (März 1908)
- Monthly Notices of the Royal Astronomical Society, Vol. 68, p.456 (April 1908)
- Publications of the Astronomical Society of the Pacific, Vol. 20, No. 120, p.184 (Juni 1908)
- International Astronomical Union Circular #2846

Der Artikel basiert uf ´ra freie Ibersetzung vum Artikel „Pasiphae (Mond)“ us dr dytsche Wikipedia.

Vun "http://als.wikipedia.org../../../p/a/s/Pasiphae_%28Mond%29_a6b9.html"

Kategorie: Artikel auf Markgräflerisch | Jupitermond

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Български
- Bosanski
- Corsu
- Dansk
- Deutsch
- English
- Français
- Hrvatski
- Italiano
- 日本語
- Nederlands
- Norsk (nynorsk)
- Polski
- Slovenčina
- Српски / Srpski
- Svenska
- 中文